ПРОТОКОЛ № 08
от заседанието на Комисия „Международна дейност” на ВСС, 
проведено на 18.02.2015 г.

	Днес, 18.02.2015 г., сряда, 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

      ПРЕДСЕДАТЕЛ: 	Соня Найденова
ЗА ПРЕДСЕДАТЕЛ:	Мария Кузманова 
               ЧЛЕНОВЕ:	Магдалена Лазарова
					Михаил Кожарев - отсъства
					Милка Итова 

	На заседанието на присъстваха експертните сътрудници на комисията: Христина Тодорова – директор на дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО: Писмо от Вероника Николова – съдия в Софийски апелативен съд, командирована във Върховен касационен съд и национално лице за контакт на Европейската съдебната мрежа по граждански и търговски дела (ЕСМГТД), във връзка с покана за участие в 53-та среща на националните лица за контакт на ЕСМГТД и среща на Централните органи, определени съгласно РЕГЛАМЕНТ 4/2009 на Съвета от 18 декември 2008 г. относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка, която ще се проведе в периода 11-12 март 2015 г., в гр. Брюксел, Белгия.

Комисия „Международна дейност”
Р Е Ш И:

	1.1. ОПРЕДЕЛЯ за участие в 53-та среща на националните лица за контакт на ЕСМГТД и среща на Централните органи, определени съгласно РЕГЛАМЕНТ 4/2009 на Съвета от 18 декември 2008 г. относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка, за периода 11-13 март 2015 г., в гр. Брюксел, Белгия, следните лица:
- Дочка Върбева – съдия в Апелативен съд гр. Пловдив и член на Националната съдебна мрежа по граждански и търговски дела 
- Дарина Костова – съдия в Окръжен съд гр. Бургас и член на Националната съдебна мрежа по граждански и търговски дела 
-  Юлияна Колева – член на ВСС и председател на Комисия по правни въпроси
-  Каролина Неделчева – член на ВСС и на Комисия по правни въпроси
	1.2. Пътните разходи, както и разходите за една нощувка ще бъдат поети от Европейската комисия. Пътуването ще се извърши със самолет.

	1.3. Разходите за една нощувка по фактически размер, дневни пари за три дни, както и разходите за медицински застраховки са за сметка на ВСС. 

1.4. Да се уведомят определените членове на  ВСС Юлиана Колева и Каролина Неделчева 
1.5. ИЗПРАЩА преписката на комисия „Бюджет и финанси” за сведение и по компетентност.

2. ОТНОСНО: Писмо от Евгени Георгиев – съдия в СГС относно предстоящо посещение във ВСС на Виктор Шахтер - адвокат от Сан Франциско, Съединените щати, партньор в кантората „Фенуик и Уест", директор на Фондация за инициативи за устойчиво развитие на правосъдието.

Комисия „Международна дейност”
Р Е Ш И:

2.1. Да се уведоми Евгени Георгиев – съдия в СГС, че Висшият съдебен съвет ще организира официална вечеря за Виктор Шахтер и придружаващите го лица, във връзка с предстоящото му посещение.

3. ОТНОСНО: Писмо от Наталия Киоара - Секретариат на Върховния съвет на магистратурата на Република Молдова относно посещение на членове на ВСМ.

Комисия „Международна дейност”
Р Е Ш И:

3.1. Да се изпрати писмо до Секретариата на Върховния съвет на магистратурата на Република Молдова, с което да се уведоми, Секретариата на Върховния съвет на магистратурата на Република Молдова, че комисия «Международна дейност» на ВСС очаква допълнително предложения за посещението им в България след 20 март 2015 г.

4. ОТНОСНО: Писмо от Министерство на финансите относно информация за отчитане изпълнението на ОПАК.
Комисия „Международна дейност”
Р Е Ш И:

4.1. ОДОБРЯВА предложения проект на писмо до председателите на всички съдилища.
4.2. ИЗПРАЩА писмото на председателите на всички съдилища за предоставяне на исканата информация.
4.3. ИЗПРАЩА писмото на всички ръководители на проекти по ОПАК  по които бенефициент е ВСС, за предоставяне на исканата информация.

5. ОТНОСНО: Писмо от Националния институт на правосъдието във връзка с доклад на командирован в чужбина от НИП представител на съдебната власт.
Комисия „Международна дейност”
Р Е Ш И:
5.1. ПРИЕМА ЗА СВЕДЕНИЕ актуализираната информация от Националния институт на правосъдието относно доклад на командирован в чужбина от НИП представител на съдебната власт.
6. ОТНОСНО: Писмо от Прокуратурата на Република България относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес.
Комисия „Международна дейност”
Р Е Ш И:

6.1. ПРИЕМА ЗА СВЕДЕНИЕ писмото от Главния прокурор на Република България Сотир Цацаров, с приложената към него Обобщена информация за м. януари 2015 г. относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес.
6.2. Постъпващата периодично информация от Прокуратурата на Република България относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес ДА СЕ ОТНАСЯ направо към дирекция „ИТСС” в АВСС, за актуализиране на данните.

7. ОТНОСНО: Писмо от Министерство на правосъдието относно План за действие за изпълнение на препоръките на ЕК от Доклада на Комисията до Европейския парламент и Съвет относно напредъка на България по Механизма за сътрудничество и оценка от 28 януари 2015 г.
Комисия „Международна дейност”
Р Е Ш И:
 
7.1. Да се изпрати писмото от Министерство на правосъдието относно План за действие за изпълнение на препоръките на ЕК от Доклада на Комисията до Европейския парламент и Съвет относно напредъка на България по Механизма за сътрудничество и оценка от 28 януари 2015 г., ведно с таблицата с нанесени мерки съгласно решение на ВСС по протокол № 5 от 05.02.2015 г., на постоянните комисии на ВСС за определяне на срок за изпълнение на одобрените от ВСС мерки и дейности, както и за предложения за включване на нови мерки - в срок до 25.02.2015 г.
7.2. Да се изпрати писмото от Министерство на правосъдието относно План за действие за изпълнение на препоръките на ЕК от Доклада на Комисията до Европейския парламент и Съвет относно напредъка на България по Механизма за сътрудничество и оценка от 28 януари 2015 г., ведно с таблицата с нанесени мерки съгласно решение на ВСС по протокол № 5 от 05.02.2015 г., на Даниела Костова – член на ВСС и съпредседател на Гражданския съвет към ВСС за предложения за включване на нови мерки - в срок до 25.02.2015 г.
7.3. Да се уведоми Министерство на правосъдието за предприетите действия от комисия”Международна дейност”.

8. ОТНОСНО: Писмо от Георги Рупчев – държавен експерт в отдел „Международно сътрудничество и правна помощ по наказателни дела” в Министерство на правосъдието относно искане от Европейската комисия за предоставяне на статистически данни за корупционни престъпления. (Писмото е насочено към КПКИТС).
Комисия „Международна дейност”
Р Е Ш И:

8.1. ПРИЕМА ЗА СВЕДЕНИЕ писмото от Георги Рупчев – държавен експерт в отдел „Международно сътрудничество и правна помощ по наказателни дела” в Министерство на правосъдието относно искане от Европейската комисия за предоставяне на статистически данни за корупционни престъпления и предоставения отговор от Румен Митев – главен експерт съдебна статистика – дирекция „ИТСС”.

9. ОТНОСНО: Писмо от Евгени Господинов - Министерство на правосъдието относно определяне на лице за контакт от ВСС по проект „Укрепване и подобряване на ефективността на съдебното сътрудничество по граждански и наказателни дела в страните членки на Европейския съюз”.
Комисия „Международна дейност”
Р Е Ш И:
9.1. Възлага на експертите от дирекция „Международна дейност” да изискат допълнителна информация от Министерство на правосъдието за правата и задълженията, за отговорностите, финансовите и други ангажименти на ВСС като в качеството му на асоцииран партньор по проекта

10. ОТНОСНО: Информация за движението на ВНОХД № 219/2014 г. по описа на САС, предоставена от Софийски апелативен съд. Среща с Петя Шишкова - зам.-председател на Софийски апелативен съд и председател на Наказателното отделение на САС, във връзка с движението на ВНОХД № 219/2014 г. по описа на САС, съгласно Списък 1 на дела, наблюдавани от Европейската комисия.
Комисия „Международна дейност”
Р Е Ш И:

10.1. ПРИЕМА ЗА СВЕДЕНИЕ информацията за движението на ВНОХД № 219/2014 г. по описа на САС, предоставена от Софийски апелативен съд. 

11. ОТНОСНО: Писмо от Майя Русева – съдия в САС, командирована във ВКС, с потвърждение за участието й в заседанието на комисия „Международна дейност” на 25.03.2015 г.

Комисия „Международна дейност”
Р Е Ш И:

11.1. Приема за сведение писмото от Майя Русева – съдия в САС, командирована във ВКС, с потвърждение за участието й в заседанието на комисия „Международна дейност” на 25.03.2015 г.

12. ОТНОСНО: Писмо от  Министерство на правосъдието относно проект на доклад на Групата държави срещу корупцията (GRECO) за оценка на България от четвъртия кръг на мониторинга.

Комисия „Международна дейност”
Р Е Ш И:

12.1. Възлага на експертите от дирекция „Международна дейност” на ВСС да извършат превод на частта от доклада, която се отнася за съдиите.
12.2. Да се проведе среща на 23.02.2015 г., понеделник, от 14.00 ч., на която да се поканят за участие Ясен Тодоров – председател на КПЕПКИ, Михаил Кожарев – председател на КБФ, Незабравка Стоева – председател на КПУКИИВСС, Соня Найденова – представляващ ВСС и председател на КМД и Милка Итова – председател на КПА, за коментари по проекта на Доклад на Групата държави срещу корупцията (GRECO) за оценка на България от четвъртия кръг на мониторинга - в срок до 27.02.2015 г.

13. ОТНОСНО: Въпросник относно индикатори за независимост и отчетност на съдебната власт.

Комисия „Международна дейност”
Р Е Ш И:

13.1. ОПРЕДЕЛЯ следващата среща на членовете на комисията да се проведе на 20.02.2015 г., петък, 9.00 ч. за попълване на Въпросника относно индикатори за независимост и отчетност на съдебната власт.

14. ОТНОСНО: Справка относно сключени международни споразумения от ВСС и другите органи на съдебната власт.

Комисия „Международна дейност”
Р Е Ш И:

14.1. ДА СЕ ИЗПРАТИ поздравително писмо до новоизбрания Върховен съвет на магистратурата на Италия.
14.2. ПРЕДЛАГА на Върховния съвет на магистратурата на Италия.да се поднови работата по подготвения Проект за сключване на Споразумение между двата органа, като се изпрати и копие от проекта на споразумение.
14.3. ДА СЕ ИЗПРАТИ писмо с предложение за сключване на споразумение с Висшия съвет на магистратурата на Португалия .
14.4. ДА СЕ ИЗПРАТИ писмо с предложение за сключване на споразумение с Националния съвет по правосъдие на Унгария.

ПРЕДСЕДАТЕЛ 
НА КОМИСИЯТА:/п/
				     	 СОНЯ НАЙДЕНОВА